 Eelnõu

NARVA LINNAVOLIKOGU
OTSUS

SA Narva Linna Arendus projekti „Äkkeküla laskesuusatamise lasketiiru rajamine“ omafinantseeringu kinnitamine
1. ASJAOLUD JA MENETLUSE KÄIK
SA Narva Linna Arendus koostöös Narva Linna Arenduse ja Ökonoomika Ametiga valmistab ette projekti „Äkkeküla laskesuusatamise lasketiiru rajamine“. Projekt esitatakse EASi Regionaalsete investeeringutoetuste programmi SA Narva Linna Arendus poolt. 
SA Narva Linna Arendus  on Narva linna valitseva mõju all olev sihtasutus, mille põhieesmärgiks on muuhulgas sihtasutuse omandis või käsutuses oleva linna kinnisvara ja maa-alade arendamine linnaelanike huvides.

Projekt näeb ette Äkkeküla laskesuusatamise lasketiiru rajamist (märklaudade vundamendi valamine, märklaudade ja mattide soetamine, lasketiiru krundi ettevalmistamine, laskejoone äärte tugevdamine, kuulipüüdjate ja turvaaia ehitamine, valgustuse rajamine). Projekti kogueelarveks on  planeeritud kuni 160 000 eurot.  Sihtasutuse omafinantseering vastavalt meetme tingimustele peab moodustama vähemalt 25% ehk kuni 40 000 eurot. Projekti elluviimine on planeeritud perioodile 2018 - 2019. Linnavolikogu otsusega on vaja kinnitada sihtasutuse projekti omafinantseering.
Projekt „Äkkeküla laskesuusatamise lasketiiru rajamine“ vastab Narva linna arengukava 2008-2021 ülesandele 1.2.2.1 „spordikomplekside ja –rajatiste rekonstrueerimine ja ehitamine“.
2. ÕIGUSLIKUD ALUSED
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.
3. OTSUS
3.1 Positiivse rahastamise otsuse korral Narva Linnavalitsusel näha projekti omafinantseering ette linna eelarves laenu arvelt 2018. aastal kuni 10 000 eurot, 2019. aastal kuni 30 000 eurot.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

